CELEX: 32010R1227
Language: hr
Date: 2010-12-20 00:00:00
Title: Uredba Komisije (EU) br. 1227/2010 od 20. prosinca 2010. o izmjeni Uredbe (EZ) br. 1055/2008 o provedbi Uredbe (EZ) br. 184/2005 Europskog parlamenta i Vijeća, u pogledu mjerila kakvoće i izvješća o kakvoći statistike bilance plaćanja

02/Sv. 018
            
            
               HR
            
            
               Službeni list Europske unije
            
            
               111
            
         32010R1227
   
               L 336/15
            
            
               SLUŽBENI LIST EUROPSKE UNIJE
            
            
               20.12.2010.
            
         
      UREDBA KOMISIJE (EU) br. 1227/2010
   od 20. prosinca 2010.
   o izmjeni Uredbe (EZ) br. 1055/2008 o provedbi Uredbe (EZ) br. 184/2005 Europskog parlamenta i Vijeća, u pogledu mjerila kakvoće i izvješća o kakvoći statistike bilance plaćanja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 184/2005 Europskog parlamenta i Vijeća od 12. siječnja 2005. o statistici Zajednice glede bilance plaćanja, međunarodne trgovine uslugama i izravnih neposrednih ulaganja (1), a posebno njezin članak 4. stavak 3.,
   budući da:
   
               (1)
            
            
               Uredbom (EZ) br. 184/2005 utvrđen je zajednički okvir za sustavnu izradu statistike Zajednice glede bilance plaćanja, međunarodne trgovine uslugama i stranih izravnih ulaganja.
            
         
               (2)
            
            
               Uredbom Komisije (EZ) br. 1055/2008 (2) propisuju se zajednička mjerila kakvoće i učestalost podnošenja izvješća o kakvoći za statistiku bilance plaćanja.
            
         
               (3)
            
            
               Zajednička mjerila kakvoće i učestalost podnošenja izvješća o kakvoći za statistiku bilance plaćanja moraju se prilagoditi u skladu s mjerilima kakvoće iz članka 12. stavka 1. Uredbe (EZ) br. 223/2009 Europskog parlamenta i Vijeća (3) o europskoj statistici.
            
         
               (4)
            
            
               Uredbu (EZ) br. 1055/2008 treba stoga na odgovarajući način izmijeniti.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za bilancu plaćanja,
            
         DONIJELA JE OVU UREDBU:
   Članak 1.
   Uredba (EZ) br. 1055/2008 mijenja se kako slijedi:
   
               1.
            
            
               Članak 2. zamjenjuje se sljedećim:
               „Države članice dostavljaju izvješće o kakvoći svake godine najkasnije do 31. svibnja.”;
            
         
               2.
            
            
               Prilog se zamjenjuje Prilogom ovoj Uredbi.
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 35, 8.2.2005., str. 23.
   
      (2)  SL L 283, 28.10.2008., str. 3.
   
      (3)  SL L 87, 31.3.2009., str. 164.
   PRILOG
   1.   Uvod
   
   Izvješće o kakvoći sadrži kvantitativne i kvalitativne pokazatelje kakvoće. Komisija (Eurostat) za svaku državu članicu dostavlja rezultate kvantitativnih pokazatelja, izračunatih na temelju dostavljenih podataka. Države članice ih tumače i komentiraju na temelju svoje metodologije prikupljanja podataka.
   2.   Raspored
   
   
               —
            
            
               Svake godine, do kraja prvoga tromjesečja, Komisija (Eurostat) državama članicama dostavlja nacrt dokumenata za izvješća o kakvoći koja priprema na temelju podataka poslanih prethodne godine, i djelomično prethodno ispunjava većinu kvantitativnih pokazatelja i drugih informacija raspoloživih Komisiji (Eurostatu).
            
         
               —
            
            
               Svake godine, u roku dva mjeseca od primitka djelomično prethodno ispunjenih izvješća, a najkasnije do 31. svibnja, države članice Komisiji (Eurostatu) dostavljaju ispunjena izvješća o kakvoći.
            
         3.   Mjerila kakvoće
   
   Izvješće o kakvoći sadrži kvantitativne i kvalitativne pokazatelje koji obuhvaćaju sva mjerila kakvoće utvrđena u članku 12. stavku 1. Uredbe (EZ) br. 223/2009.